
Yn yr adfyfyriad yma byddaf yn nodi’r hyn rwyf wedi dysgu wrth wneud Asesiad Cychwynnol Diogelu Plentyn. Fel rhan o’r asesiad roedd rhaid gweithio mewn grŵp, ac roedd angen darparu rôl gwahanol weithwyr proffesiynol a fydd yn rhan o’r asesiad; sef Gweithiwr Cymdeithasol, Ymwelydd Iechyd, Rheolwr Meithrinfa, Meddyg y teulu, a chynrychiolydd o’r heddlu. Yn ogystal roedd rhaid meddwl am senario i drafod yn yr asesiad. Y gweithwyr cymdeithasol oedd fy rôl i, felly roedd disgwyl i mi ymchwilio am y rôl bydd y person yma yn chwarae fel rhan o’r asesiad.  Ond yn ychwanegol o ddod yn fwy gwybodus am y rôl yma; wnes i hefyd ehangu fy nealltwriaeth am rolau'r gweithiwr proffesiynol arall oedd yn rhan o’r asesiad. Wrth geisio paratoi ar gyfer yr asesiad roedd rhaid ymchwilio am wahanol ddeddfau, gweithdrefnau, ac adroddiadau i allu deall pam a sut i ddiogelu plant yn effeithiol.
Cyn cychwyn ar y dasg o baratoi Asesiad Cychwynnol Diogelu Plentyn, roeddwn i yn ymwybodol am wahanol ddeddfau ac ambell bolisi sydd yn ei le. Ond doeddwn i ddim wedi sylweddoli ar yr holl adroddiadau, sydd wedi cael effaith aruthrol ar rhai o’r newidiadau i ddeddfau plant. Er nid oedd pob adroddiad a deddf  yn berthnasol i drafod yn yr asesiad, roedd dysgu am rain yn hanfodol i’r dyfodol.
Wrth ymchwilio fy rôl fel y gweithwyr cymdeithasol, roedd fy nealltwriaeth am y rôl wedi ehangu. Un agwedd o’r ddeddf plant 1989 roedd wedi sefyll allan, oedd y ffaith bod lles y plentyn yw’r peth pwysicaf. Mae Ellyatt (2017) wedi ysgrifennu erthygl am bwysigrwydd lles ar ddatblygiad plant. Yn ôl Ellyatt mae angen i’r Llywodraeth rhoi hyd yn oed fwy o bwyslais ar les yn bolisïau a deddfau. Yn yr erthygl nodir bod angen canolbwyntio ar weithio gyda phlant yn ifanc o ganlyniad i’r cyfnod yma fod y pwysicaf. Felly wrth feddwl am hyn yn y dyfodol, mae’n bwysig hybu am les, enwedig os mae pryderon am unrhyw gamdriniaeth; mae angen sicrhau bod lles plant yn cael ei edrych ar ôl yn ifanc i osgoi unrhyw broblemau yn oedolaeth. Ond cyn darllen am beth fydd rhaid ystyried wrth fod yn rhan o Asesiad Cychwynnol Diogelu Plentyn, doeddwn i ddim yn ystyried fod cadw plant o fewn y teulu yn rhan bwysig iawn o’r ddeddf plant. Ac wrth adfyfyrio, mae’r pwynt yma yn hynod o bwysig i’w gofio nid dim ond fel gweithiwr cymdeithasol, ond wrth weithio efo plant yn gyffredinol. Mae angen cofio bod gan blant hawliau i gael ei chodi o fewn cartref y teulu. Felly wrth fod yn rhan o Asesiad Cychwynnol Diogelu Plentyn, mae rhaid sicrhau fod lles y plentyn yn bennaf yn fy meddwl. Ond ni fydd y plentyn cael ei chymryd allan o’r teulu, heblaw am amgylchiadau penodol; lle mae pawb yn cytuno bod lles y plentyn yn cael ei pheryglu a hyn yw’r canlyniad gorau ar gyfer pawb.
Wrth ystyried y senario, roedd angen ymchwilio am y gwasanaethau lleol oedd ar gael i gefnogi teuluoedd. Ac wrth adfyfyrio yn feirniadol ar y rhan yma, roeddwn wedi cael ei synnu ar faint o gymorth gall cael ei chynnig. Wnes I ddod yn ymwybodol am y cymorth ariannol oedd ar gael, yn ogystal ag cyfleusterau gwahanol gall cefnogi rhieni megis Home Start. Fel unigolyn bydd yn gweithio efo plant a’i rhieni, mae angen i mi fod yn fwy gwybodus am wahanol wasanaethau a chymorth sydd ar gael. Trwy ddod yn fwy gwybodus am wasanaethau, bydd modd addysgu rhieni am y gwasanaethau yma.
Er cyn dechrau ar unrhyw ymchwil, roeddwn yn ymwybodol am Gonfensiwn Cenhedloedd Unedig a’r Hawliau’r Plentyn; felly yn deall bod gan bob plentyn hawliau a bod gwahanol erthyglau yn nodi am wahanol hawliau. Fodd bynnag, doeddwn i ddim yn adnabod y pwyslais mae Llywodraeth Cymru wedi rhoi ar hawliau cyn ymchwilio am yr Asesiad. Mae hyd yn oed gyfraith yng Nghymru sef Rights of Children and Young Persons (Wales) Measure (2010). Y rheswm dros bwysigrwydd y mesur yma, yw oherwydd mae yna ddyletswydd a’r gweinidogion ymarfer y gyfraith yma wrth ymgymryd yn un rhywbeth sydd yn ymwneud ag plant. Felly wrth adfyfyrio ar y gyfraith yma, mae hyn wedi gwneud i mi sicrhau fy mod i yn meddwl fwy am ddefnyddio'r confensiwn yn ymarferol wrth weithio yn agos efo plant. Yn cytuno hefyd bod hawliau plant yn bwysig iawn yw Sally Holland sef Comisiynydd Plant Cymru ar hyn o bryd, mae Holland wedi rhoi pwyslais ar hawliau plant. Yn ol Holland hawliau plant yw’r peth pwysicaf a ddylid fod ar dop agenda pawb, felly mae Holland yn ceisio cael ysgolion i sicrhau bod pob plentyn yn adnabod eu hawliau. Roeddwn yn ymwybodol bod gan Gymru Comisiynydd Plant, ond doeddwn i ddim yn sylweddoli'r rheswm dros hyn oedd o ganlyniad i argymhellion Adroddiad Waterhouse (2000). Er nid oedd hyn yn rhan o fy ymchwil ar ôl adfyfyrio nes i synnu am y ffaith nid oedd Lloegr wedi apwynti Gomisiynydd Plant tan I Lord Laming awgrymu yn ei adroddiad yn edrych ar  farwolaeth Victoria Cilimbié. Roedd y rôl yma felly wedi cael ei sefydlu o dan ddeddf plant 2004.
Mae deddf plant 2004 yn bwysig I Gymru hefyd. Y rheswm am hyn yw oherwydd bod rhan 3 o’r ddeddf yn benodol I Gymru. Fel rhan o’r ddeddf yma roedd sefydliad byrddau Diogelu Plant, dyma yw’r ffordd o wneud atgyfeiriad os oes unrhyw boenau am ddiogelwch plant. Cyn astudio'r modiwl yma doeddwn i ddim yn ymwybodol am y rhan penodol yma o’r ddeddf 2004; ac wrth adfyfyrio mae’n amlwg bod hyn yn bwysig i adnabod fel gweithiwr proffesiynol yn y Blynyddoedd Cynnar.
[bookmark: cysill]Yn ogystal ag fy ymchwil unigol, fe wnes i hefyd dysgu llawer am ddiogelu o ganlyniad i ymchwil aelodau arall o’r grŵp. Er enghraifft, rwyf nawr yn ymwybodol am Ganllawiau Amddiffyn  Plant Cymru Gyfan (2008). Roedd hyn wedi cael ei nodi yn yr asesiad gan Reolwr y feithrinfa, ond doeddwn i ddim yn sylwi ar bwysigrwydd y ddogfen ar gyfer diogelu plant. Rhan bwysig o’r ddogfen yw bod rhaid i bawb gweithio’n amlddisgyblaethol i sicrhau fod plant yn ddiogel o unrhyw niwed. Wrth weithio’n amlddisgyblaethol bydd angen trafod yn effeithiol am unrhyw newidiadau. Mae trafod yn effeithiol rhwng gweithwyr  yn hynod o bwysig enwedig wrth ystyried achosion o gamdriniaeth yn y gorffennol, lle mae diffyg cyd-weithio yn amlwg. Mae hefyd nifer o benodau gwahanol yn y canllawiau yma sydd yn berthnasol i nifer fawr o weithwyr proffesiynol arall ar gyfer diogelu plant.
Roedd yr ymwelydd iechyd yn y senario yn rhan o raglen Dechrau’n Deg Cymru. Felly bydd ymwelydd iechyd Dechrau’n Deg yn gwneud ymweliadau mwy cyson o ganlyniad i deuluoedd fod yn fregus. Doeddwn I ddim yn ymwybodol am hyn cyn cychwyn, ac mae hyn yn rhywbeth pwysig i adnabod; oherwydd wrth weithio gyda phlant yn y dyfodol efallai bydd rhaid bod yn ymwybodol am rolau gweithwyr Dechrau’n Deg. Ar ôl adfyfyrio ar hyn, mae’r agwedd Dechrau’n Deg hyd yn oed mwy pwysig i ystyried; oherwydd mae nifer o ardaloedd lleol yn cwympo yn ardaloedd sydd yn derbyn gwasanaethau Dechrau’n Deg. Felly mae’n bwysig gwybod digon o wybodaeth am y gwasanaeth yma i’w baratoi cyn cychwyn ar swyddi.
Yn yr Asesiad roedd y meddyg teulu wedi trafod am yr effaith gall Adverse Childhood Experience’s (ACE’s) gael ar blant yn ei dyfodol. Ac wrth adfyfyrio rwyf nawr yn fwy clir am bwysigrwydd adnabod os mae plant yn profi ACE’s. Yn ogystal ag y wybodaeth roedd y meddyg wedi rhannu; roedd gwybodaeth hefyd yn y darlithoedd am ACE’s. Un rhan fuddiol o’r darlithoedd oedd fideo yn dangos effaith gall ACE’s cael ar blentyn. Roedd y fideo yn un hawdd i ddilyn ac yn dangos y gwahanol effeithiau gall digwydd o brofi ACE’s yn ifanc; ond wedyn yn dangos hefyd os mae digon o gymorth yn blentyndod, nid yw’r ACE’s yn gallu cael yr un effaith. Nawr wrth adfyfyrio, mae’r fideo yma wedi gwneud i mi ddeall fy rôl i wrth geisio newid yr effaith gall ACE’s cael ar blant yn y dyfodol. Felly mae bod digon gymwys i allu arsylwi unrhyw arwyddion bod plentyn yn profi ACE’s.
Ar ôl cydweithio efo’r grŵp dwi nawr yn fwy clir am weithio’n amlasiantaethol. Ond hefyd un achos sef Victoria Cilmbié sydd yn sefyll yn fy meddwl, oherwydd y nifer o gyfleoedd oedd gallu osgoi ei marwolaeth ac mae hyn wedi dilyn i adroddiad Laming. Roedd pwyslais ar ôl adroddiad Laming bod angen sicrhau  gweithio mewn modd amlasiantaethol. Ac ar ôl gwneud y gwaith grŵp, rwyf yn deall pwysigrwydd hyn i amddiffyn plant rhag dioddef o unrhyw niwed. Yn ogystal ag deall y pwysigrwydd o wneud hyn, mae nawr gwell dealltwriaeth o sut i wneud hyn mewn sefyllfa go iawn.
Wrth adfyfyrio, rwyf wedi gweld y modiwl yma yn un heriol. Clywed nifer fawr o achosion sydd yn dangos fel gall pethau mynd o’i le, ac yn nifer fawr o’r achosion roedd modd osgoi’r trychinebau. Ond er hyn trwy astudio’r achosion yma, mae gen i ymwybyddiaeth well o pam mae deddfau yn ei le. Yn ychwanegol, mae adfyfyrio ar yr asesiad yn benodol wedi gwneud i fi fod yn fwy deallus am weithio’n amlddisgyblaethol ac amlasiantaethol. Felly trwy gyflawni’r asesiad fel rhan o’r modiwl, a nawr adfyfyrio ar y broses; rwy’n deall gall ceisio cydweithio fod yn agwedd heriol oherwydd gall bod anghytuno am y canlyniadau. Ond nawr dwi’n deall y rheswm dros hyn fod yn hanfodol i amddiffyn plant rhag unrhyw niwed. Wrth feddwl am bwysigrwydd y gwahanol ddeddfau ac wrth ddod yn ymwybodol am CASPAR sef ‘Current Awareness Service for Policy, Practice and Research’; rwyf wedi arwyddo lan ar gyfer diweddariadau o ddeddfau a pholisïau newydd am ddiogelu plant. Mae’n bwysig cadw’n gyfoes gyda’r holl newidiadau i ddeddfau. Ac mae hyn yn gynnwys ystod eang o bethau megis diogelu ar -lein sydd yn llawer mwy perthnasol wrth i dechnoleg ddod yn fwy pwerus.
Wrth glywed am yr achosion o gamdriniaeth sydd wedi dilyn i adroddiadau a newidiadau i ddeddfau. Rwyf nawr yn teimlo’n fwy grymus i osgoi unrhyw sefyllfaoedd fel hyn rhag digwydd eto. Hefyd ar ôl adfyfyrio ar yr holl bethau rwyf wedi dysgu, mae’n bwysig nodi fel gallai gyflawni hyn yn ymarferol. Er enghraifft, yn y dyfodol wrth weithio gyda phlant sydd yn dioddef o niwed a hefyd y rhieni; bydd gwell ymwybyddiaeth am fel i ddelio efo’r sefyllfa a pha cymorth gallai cynnig. Wrth adfyfyrio a meddwl yn ddyfnach am fy rôl i ddiogelu plant, bydd mynegi cwrs gan yr NSPCC yn ffordd o ehangu fy nealltwriaeth am ddiogelu plant hyd yn oed yn fwy. Ond hefyd bydd hyn yn rhywbeth gallai ychwanegu i’r CV ac mae cyrsiau sydd yn mynd i lefelau uwch; felly gallai cymryd cyrsiau diogelu plant ymhellach yn y dyfodol.
Felly wrth adfyfyrio ar yr holl broses o ddechrau’r darlithoedd i wneud yr Asesiad Cychwynnol Diogelu Plentyn fel rhan o grŵp; mae gen i lawer fwy o hyder i allu diogelu plant yn effeithiol. Y rheswm penodol am hyn yw o ganlyniad o ddod yn ymwybodol am Fwrdd Diogelu Canolbarth a Gorllewin Cymru. Wrth adfyfyrio ar y wefan y bwrdd sef CYSUR, rydw i’n deall y broses o wneud atgyfeiriad os mae unrhyw bryderon am blentyn. Yn ogystal i hyn mae llawer o wybodaeth hanfodol am ddiogelu plant ar y wefan CYSUR. Ond yn bwysicaf yn  fy marn i, mae’r modiwl wedi gwneud i mi edrych ar sefyllfaoedd o ddiogelu gyda meddwl mwy agored. Felly i beidio neidio i unrhyw gasgliadau negyddol cyn gwybod y stori gyfan.












Rhestr Cyfeirnodi 
Centrum Voor Psychotherapie ên Psychotrauma. (7 Mai, 2017) Adverse Childhood Experiences. YouTube. [Ar-lein]. Ar gael yn: <https://www.youtube.com/watch?v=KbUkoAWTVzw> [Darllenwyd: 29ain Mawrth 2019]
Children’s Commissioner. (2019) ‘Children’s Commissioner for England’ https://www.childrenscommissioner.gov.uk/about-us/the-childrens-commissioner-for-england/ [Darllenwyd: 28ain Mawrth 2019]
Citizen’s Advice. (2019) ‘Local Authority Services for Children in need’ https://www.citizensadvice.org.uk/cymraeg/family/looking-after-people/local-authority-services-for-9children-in-need/ [Darllenwyd: 18eg Mawrth 2019]
Clarke, P. (2008) ‘Canllawiau Amddiffyn Plant Cymru Gyfan’. [Ar-lein]. Ar gael o: https://www.google.co.uk/search?source=hp&ei=7NqYXOvZHeeKlwTWw6iYDg&q=all+wales+child+protection+procedures&oq=all+wales&gs_l=psy-ab.1.2.0i131j0l9.1131.4031..8047...1.0..0.92.639.10......0....1..gws-wiz.....0..0i10.xPbQAPNxJOA [Darllenwyd: 25ain Mawrth 2019]
Comisiynydd Plant Cymru. (2019) ‘Sally’s Blog’ https://www.childcomwales.org.uk/our-work/sallys-blog/first-day/ [Darllenwyd: 1af Ebrill 2019]
Cysur.wales. (2016). CWMPAS | CYSUR | Mid and West Wales Safeguarding Children and  Adults Boards | Reporting Concerns - Child. [Ar-lein] Ar gael ar: http://cysur.wales/home/contacts-useful-links/reporting-concerns-child/    [Darllenwyd: 15 Mawrth. 2019].
Department of Health (2000). Lost in Care (2000). London: Stationary Office.
Ellyatt, W. (2017) ‘Healthy and Happy:  children’s wellbeing  in the 2020s’, Save Childhood Movement. tt- 1-16. [Ar-lein]. Ar gael ar: https://www.savechildhood.net/wp-content/uploads/2017/11/Healthy-and-Happy-W-Ellyatt-Full-paper-2017-v2.pdf [Darllenwyd: 1af Ebrill 2019]
Family Point. Cymru. (2017) ‘Carmarthenshire Flying Start’ https://familypoint.cymru/carmarthenshire/carmarthenshire-flying-start/ [Darllewnyd: 26ain Mawrth 2019]
Family Rights Group. (2019) ‘Can your child be removed from your home because of concerns about their safety or welfare?’ <https://www.frg.org.uk/2-4-whether-your-child-can-be-removed-from-your-care> [Darllenwyd: 18fed Mawrth 2019]

Great Britain: Children’s Act. (2004) Children’s Act 2004. Chapter 31. London, Stationary Office.
Great Britain: Children’s Act. (1989) Children’s Act 1989. Chapter 41. London, Stationary Office.
Gwasanaeth Gwybodaeth I Deuluoedd Sir Gaerfyrddin. (2018) ‘Gofal Plant’ http://fis.carmarthenshire.gov.wales/dechraun-deg/flying-start-childcare-service/?lang=cy [Darllenwyd: 15fed Mawrth 2019]
Home Start (2019) ‘Home-Start Carmarthenshire: We help families give their children the best start in life’ https://www.homestartcarmarthenshire.org.uk/referrals/ [Darllenwyd: 23ain Mawrth 2019]

Laming, L. (2003) ‘The Victoria Cilimbié Inquiry’. Home Department. tt. 1-382. [Ar-lein]. Ar gael o: https://moodle.uwtsd.ac.uk/mod/folder/view.php?id=82191 [Darllenwyd: 26ain Mawrth 2019]

NSPCC Learning (2019) ‘CASPAR’ https://learning.nspcc.org.uk/newsletter/caspar/ [Darllenwyd: 29ain Mawrth 2019]

NSPCC Learning (2019) ‘Training’ https://learning.nspcc.org.uk/training/ [Darllenwyd: 1af Ebrill 2019]

Welsh Government: Rights of Children and Young Persons (Wales) Measure 2010. Cardiff: Welsh Government.


